Modulaarisuus oppimisessa ja opetuksessa

Yleiset ohjeet

Koulutus on osa Digivisio 2030 -hankkeen digipedagogiikan koulutuksia, joiden tavoitteena on korkeakoulujen opetus- ja tukihenkilöstön osaamisen kehittäminen opin.fi –tarjottimen laadukkaan sisällön tukemiseksi. Koulutus on toteutettu mikro-oppimisen periaatteella eli se koostuu yhdestä tai useammasta jaksosta, joihin liittyy yksi tai useampia tehtäviä. Koulutuksien videot ja podcastit ovat katsottavissa Digivisio 2030 –hankkeen [YouTube-kanavalla](https://www.youtube.com/playlist?app=desktop&list=PLUm9ZaQyWAy9VuiAz6qHBcBYsvmZgCLOz&cbrd=1)ja näihin liittyvät tehtävät ladattavissa aoe.fi- palvelusta ko. koulutuksen sivulta.

Jaksoja voi käyttää itsenäisen oppimisen tukena tai näihin voi yhdistää korkeakoulun tai korkeakouluverkoston järjestämää ohjausta ja koulutustarjonnan yhteiskehittämistä. Jaksojen hyödyntäminen oman opetuksen kehittämisen tukena on opettajien mielekkääksi kokema oppimisen muoto. Korkeakoulut voivat lokalisoida koulutusten toteutuksia omiin tarpeisiin sopiviksi mm. muokkaamalla työskentelytapoja, sisältöihin liittyviä tehtäviä ja rajaamalla tai lisäämällä koulutuksiin sisältöjä. Eri teemojen jaksoista voi koostaa uudenlaisia kokonaisuuksia ja esimerkiksi modulaarisuuden jaksoja voi hyödyntää johdantona muihin teemoihin.

Kieliversiot

Koulutuksien videot, podcastit ja tehtävät ovat käytettävissä suomeksi, ruotsiksi ja englanniksi. Korkeakoulut päättävät saavatko osallistujat koulutuksien suorittamisesta opintopisteitä tai suoritusmerkin. Korkeakoulun mahdollisesti antamaan todistukseen lisätään maininta: ”Koulutuksessa on hyödynnetty Digivisio 2030 –hankkeessa suunniteltuja digipedagogiikan koulutuksia”.

Lisenssi

Koulutusteen CC-BY-SA 4.0 –lisenssi sallii koulutuksen sisältöjen muokkauksen korkeakoulun omiin tarpeisiin. Koulutuksien sisältöjä saa käyttää myös muiden koulutusten osana, ja tällöin niiden uudessa käyttöyhteydessä mainitaan CC-BY-SA 4.0 -lisenssin mukaisesti aina materiaalin alkuperäinen tekijä (pl. muiden tuottama kirjallisuus ja videot), sekä Digivisio 2030 -hanke. Jos sisällöistä tehdään uusi versio, se jaetaan alkuperäisen materiaalin tavoin myös CC-BY-SA 4.0 -lisenssillä. Lisenssi ei kuitenkaan velvoita korkeakoulua jakamaan uutta versiota, jos näin ei haluta tehdä.

Digivisio 2030 –hankkeen graafinen ilme (mm. logot) <https://digivisio2030.fi/aineistot/>

Ohjeet sisältöjen käyttöön ja lokalisointiin

Osaamistavoitteiden kuvaus

* Ymmärrät modulaarisuuden hyödyt ja mahdollisuudet oppimisessa ja opetuksessa
* Osaat suunnitella modulaarisia opintoja erityisesti jatkuville oppijoille
* Osaat laatia osaamistavoitteita ja osaosaamistavoitteita

Tehtäviä

* Suunnittele jatkuville oppijoille modulaarinen toteutus yhdessä kollegan/kollegoiden kanssa muuntamalla olemassa olevien opintojen toteutus modulaariseksi tai tarttumalla uuteen haasteeseen.
* Kenen tukea tarvitset modulaaristen oppimisprosessien muotoilussa jatkuville oppijoille?
* Miten voit osallistaa jatkuvia oppijoita erilaisten tehtävien ja suoritustapojen muotoilussa?
* Riittääkö modulaariseen toteutukseen oman korkeakoulun tarjonta vai olisiko tarpeen tehdä yhteistyötä muiden korkeakoulujen kanssa?
* Miten huolehditte, että modulaariset oppimispolut näkyvät Opin.fi-palvelussa?